Teeviit

Suur huviringide päev Mustamäe keskuses
2024-08-31 12:00 - 16:00 (Europe/Tallinn) | Mustamäe keskus, A. H. Tammsaare tee 104A, 12918 Tallinn, Eesti
Oled rõõmuga oodatud SUURELE HUVIRINGIDE PÄEVALE Mustamäe Keskusesse 31. august kell 12-16

Tegu on lastele ja noortele suunatud huvitegevusi tutvustava sündmusega, kus kohapeal saab tutvuda huvikoolide ja 2024/2025. õppeaastal toimuvate ringide ning treeningutega.
Lisaks saab osaleda erinevates näidistundides ja harjutada kätt loovtegevustes.Kasuta head võimalust ise järele proovida ning põnevate aladega tutvust teha! Lisaks ootavad lapsi põnevad üllatused ja esinemised.

Kui oled huviringi esindaja ja soovid saada rohkem infot osalemise kohta, siis palun kirjuta: huviring@domino.ee või helista 529 2635. Huviringile osalemine on tasuta!Registreerumiseks mine: https://forms.gle/s91zcvXuxoWsFeKY7

Võti Tulevikku 2025
2025-03-04 - 2025-03-14 | Tallinna Tehnikaülikool, Ehitajate tee 5, Tallinn, 12618, Estonia
Tallinna Tehnikaülikoolis toimub 4.–14. märts 2025 Eesti suurim tudengitele suunatud karjääriüritus Võti Tulevikku, kus saab tutvuda erinevate ettevõtete praktika- ja tööpakkumistega, võtta osa seminarist, külastada ettevõtteid ja varjutada tudengeid.

Täpsem info karjääriürituse kohta veebilehel www.vt.ee, millelt leiab täpsema info osalevate ettevõtete kohta, temaatilise podcasti ja ajakirja.

4. märts 10:00-16:00 – Karjäärimess
Karjäärimess loob parimad võimalused tudengitele ja ettevõtetele omavaheliseks suhtluseks. Päeva jooksul saab tutvuda erinevate ettevõtete ja nende poolt pakutavate praktika ja tööpakkumistega.
4. märts 18:30-22:00 – Seminariõhtu
Seminariõhtul teevad ettevõtete esinejad ettekandeid, kus tutvustavad nii karjäärivõimalusi ettevõttes kui ka enda teekonda sinna. Õhtu jooksul toimub veel palju põnevat, mis hõlmab ka erinevaid loose, kus on võimalik võita palju huvitavat. Õhtu lõppeb banketi ja networkinguga.
10.-14. märts – Ettevõttekülastus
Võti Tulevikku raames toimub 5 päeva jooksul grupikülastused erinevate valdkondade ettevõtetesse, kus tudengid saavad tutvuda lähemalt igapäevase töökeskkonnaga ning -ülesannetega
10.-14. märts – Töövarjupäev
Tudengitel on võimalus minna ettevõttesse kindlate ametipositsioonidega tutvuma. Tutvustatakse täpsemalt tööülesandeid, jagatakse soovitusi ja näidatakse tavalist tööpäeva.

Allikas: Võti Tulevikku 2025 karjääriürituse veebileht
Kaanepilt: Võti Tulevikku 2025 Facebooki sündmus

Õpilaste teadusfestival Tartus
2025-04-08 - 2025-04-09 | Teaduskeskus AHHAA, Sadama 1, Tartu, 51004, Estonia
Eesti Teadusagentuur kutsub kõiki osalema 2025. aasta õpilaste teadusfestivalil, mis toimub 8.-9. aprillil AHHAA teaduskeskuses. Eesti suurim õpilaste teaduspidu on suurepärane võimalus pakkuda noortele põnev ja inspireeriv kogemus – märkige need kuupäevad oma kalendrisse juba täna!
Festivalil saavad õpilased:

Tutvuda õpilaste teadustööde riiklikule konkursile esitatud töödega ja ammutada inspiratsiooni oma loov- ja uurimistööks.
Näha nutikaid 1.-6. klassi õpilaste teadustöid.
Osaleda erinevates töötubades ja kogeda põnevaid eksperimente.
Külastada teaduse populariseerijate ehk messiala.
Nautida inspireerivate esinejate ettekandeid ja saada uusi teadmisi otse teaduse tippspetsialistidelt.

Festivali teisel päeval selguvad parimad õpilaste teadustööde konkursi (https://etag.ee/tegevused/konkursid/opilaste-teadustoode-konkurss/) tööd, mille autoreid premeeritakse riiklike auhindade ja koostööpartnerite eriauhindadega. Võidukatel noortel on võimalus esindada Eestit rahvusvahelistel teadusvõistlustel nagu Euroopa Liidu noorte teadlaste konkurss Lätis (EUCYS) ja Regeneron ISEF Ameerika Ühendriikides. Samuti annab Eesti Teadusagentuur eriauhinnad osalemiseks Šveitsi Alpides rahvusvahelisel uurimisnädalal ja Londoni teadusfoorumil. Esmakordselt antakse eriauhind välja ka Luksenburgi EXPO teadusnäitusel osalemiseks.
Festivalil osalemine on suurepärane võimalus igale õpetajale, kes soovib avardada oma õpilaste silmaringi ja pakkuda neile elamuste rohket teaduslikku kogemust.
Lisainfo ja ajakava leiate veebilehelt https://miks.ee/opilasele/teadusfestival/.

Töötukassa töö- ja karjäärimess 2025
2025-04-08 - 2025-04-10 | Onlineexpo.com
Eesti Töötukassa kutsub 8.-10. aprillil virtuaalsele töö- ja karjäärimessile, kus saab tutvuda tööandjate ja tööpakkumistega ning haridusasutuse ja erialadega. Samuti on võimalus võtta osa töötubadest või saada karjäärinõustamist.

Messil saab tutvuda erinevate tööpakkumistega ja tööandjatega ning võtta nendega messi ajal ühendust. Samuti on messil kohal kutsekoolid ja kõrgkoolid ning osaleda saab töötubades, saada karjäärinõustamist, tuge oma kandideerimisdokumentidele või nõu kooli- või tööle kandideerimise intervjuuks ettevalmistumisel.
Messil osalemiseks ei pea registreerima, küll aga tuleb näiteks registreerida töötubadesse ja karjäärinõustamisele, kuhu saab end kirja panna alates 31.03.2025.
Mess toimub keskkonnas onlineexpo.com, osalema on oodatud kõik huvilised ja see on kõigile tasuta.

Töö- ja karjäärimessi keskkond on SIIN!

Allikas: Töö- ja karjäärimessi veebileht

Vabatahtlike mess „Võta vabalt“
2025-12-05 12:00 - 17:00 | Kai kunstikeskus, Peetri 12, Tallinn
Tallinnas Kai kunstikeskuses toimub 5.12.2025 noortele infomess “Võta Vabalt!”. Messi eesmärk on tutvustada võimalusi vabatahtlikuna kaasa löömiseks ja enda kogemuspagasi täiendamiseks.
Messialal tutvustavad oma tegevusi vabatahtlikele võimalusi pakkuvad organisatsioonid nagu PÖFF, Eesti Punane Rist, Mondo, YFU, EstYES, Varjupaikade MTÜ ja paljud teised. Toimuvad ka ettekanded, kus noored vabatahtlikud ja organisatsioonid jagavad oma kogemusi.
Päeva juht on Andreas Melts ja muusikaga astub üles duo An-Marlen & boipepperoni.
Mess toimub Tallinnas Kai kunstikeskuses (Peetri 12, Tallinn) kell 12.00-17.00
Sissepääs on tasuta, kuid huvilisi kutsutakse üles end registreerima siin.
Messi korraldab Haridus- ja Noorteameti Erasmus+ ja Euroopa Solidaarsuskorpuse agentuur.
